**GOV.SI**[gp.mju@gov.si](mailto:gp.mju@gov.si)

Številka: 1100-43/2022/1

Datum: 22. 9. 2021

Zadeva: Interni natečaj za strokovno-tehnično mesto v Veleposlaništvu Republike Slovenije v Zagrebu

Na podlagi drugega odstavka 57. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE. 202/21 – odl. US in 3/22 - ZDeb), v povezavi s 15. členom Zakona o zunanjih zadevah (Uradni list RS, št. [113/03](http://www.uradni-list.si/1/objava.jsp?sop=2003-01-4929) – uradno prečiščeno besedilo, [20/06](http://www.uradni-list.si/1/objava.jsp?sop=2006-01-0748) – ZNOMCMO, [76/08](http://www.uradni-list.si/1/objava.jsp?sop=2008-01-3345), [108/09](http://www.uradni-list.si/1/objava.jsp?sop=2009-01-4887), [80/10](http://www.uradni-list.si/1/objava.jsp?sop=2010-01-4304) – ZUTD, [31/15](http://www.uradni-list.si/1/objava.jsp?sop=2015-01-1300) in [30/18](http://www.uradni-list.si/1/objava.jsp?sop=2018-01-1347) – ZKZaš) in 54. členom Uredbe o postopkih za zasedbo delovnega mesta v organih državne uprave in v pravosodnih organih (Uradni list RS št. 139/06 in 104/10) Ministrstvo za zunanje zadeve, Prešernova cesta 25, Ljubljana,

objavlja **INTERNI NATEČAJ** za zasedbo prostega diplomatskega delovnega mesta:

**VARNOSTNIK V v zunanji službi v Veleposlaništvu Republike Slovenije v Zagrebu (m/ž) (šifra 7032)** za določen čas do štirih let s polnim delovnim časom.

Javni uslužbenci, ki se bodo prijavili na prosto delovno mesto, morajo imeti sklenjeno delovno razmerje za nedoločen čas v organu državne uprave ali drugem organu, ki je po sporazumu z Vlado Republike Slovenije vstopil v interni trg dela.

Kandidati morajo izpolnjevati **splošne pogoje**, ki jih urejajo predpisi s področja delovnega prava in pogoje v skladu z Zakonom o zunanjih zadevah:

* najmanj srednjo strokovno izobraževanje/srednja splošna izobrazba;
* najmanj 6 mesecev delovnih izkušenj;
* znanje uradnega jezika;
* znanje angleškega jezika na osnovni ravni;
* vozniški izpit B kategorije;
* osebnostna primernost in psihofizična sposobnost;
* nacionalno dovoljenje za dostop do tajnih podatkov stopnje "TAJNO" ter dovoljenje za dostop do tajnih podatkov EU stopnje "TAJNO", ki ga lahko pridobijo najkasneje do premestitve na diplomatsko delovno mesto;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
* da kandidatu ni prenehalo delovno razmerje v državnem organu iz krivdnih razlogov na njegovi strani.

**Pogoji za opravljanje dela v Veleposlaništvu RS v Zagrebu** so tudi:

* opravljen test osebnostne primernosti (se opravi v MZZ v postopku izbire);
* opravljene priprave v MZZ (pri prvi razporeditvi v tujino predvidoma 20 delovnih dni);
* uspešno opravljen jezikovni preizkus, ki se opravlja v prevajalski službi MZZ in se lahko opravlja največ dvakrat;
* zdravstveni pregled, razen, če je bil zadnji zdravstveni pregled opravljen manj kot eno leto pred začetkom dela v zunanji službi.

Prednost pri izbiri bodo imeli kandidati z izkušnjami na področju:

* opravljanja prevozov oseb.

**Naloge**, ki se opravljajo na tem delovnem mestu so:

- opravljanje prevozov vodje in ostalih uslužbencev v diplomatskem predstavništvu;

- opravljanje prevozov in spremljanje predstavnikov RS v tujini;

- opravljanje vzdrževalnih del na vozilih, strojih in napravah z motorji z notranjim izgorevanjem;

- vodenje določenih evidenc;

- izvajanje manjših popravil in posegov na objektu predstavništva in rezidence veleposlanika ter s tem povezanih opravil (zlasti stiki z izvajalci del, dobavitelji blaga in storitev, pridobivanje ustreznih ponudb ipd.);

- opravljanje kurirskih del, vnos, iznos ter prevoz predmetov za potrebe predstavništva;

- varovanje prostorov in ljudi;

- organiziranje tehničnih nalog na področju zagotavljanja varnosti;

- spremstvo zaradi varovanja;

- nadomeščanje uslužbencev v diplomatskem predstavništvu;

- opravljanje drugih nalog podobne stopnje zahtevnosti po navodilu vodje;

- opravljanje nalog uporabnika kriptografskega materiala.

Prijava na prosto delovno mesto **mora** vsebovati:

1. **izpolnjen obrazec** »vloga za zaposlitev«;
2. **izjavo** o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe ter leto in ustanova, na kateri je izobrazba pridobljena;
3. **izjavo** kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznem delodajalcu, ter kratko opiše delo, ki ga je opravljal;
4. **izjavo** kandidata, da:

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. **potrdilo** o zahtevanem znanju tujih jezikov na ustrezni stopnji;
2. **soglasje** kandidata, da za namen tega izbirnega postopka dovoljuje Ministrstvu za zunanje zadeve pridobitev podatkov iz 4. točke iz evidenc;
3. **izjavo kandidata**, da soglaša s tem, da se bo zanj v skladu z Zakonom o tajnih podatkih (Uradni list RS, št. 50/06-uradno prečiščeno besedilo in 9/10) opravilo varnostno preverjanje za izdajo dovoljenja za dostop do tajnih podatkov (nacionalno, EU) stopnje "TAJNO". V primeru, da kandidat z vpogledom v uradne evidence ne soglaša, mora predložiti ustrezna dokazila sam;
4. **življenjepis**, v katerem kandidat poleg formalne izobrazbe navede tudi druga znanja in veščine, ki jih je že pridobil, ter delovne izkušnje s področja nalog razpisanega delovnega mesta;
5. pisno soglasje kandidata, da Ministrstvu za zunanje zadeve dovoljuje, da pridobljene podatke, ki jih kandidat navede v prijavi, obdeluje za namen izvedbe internega natečaja.

Izbrani kandidat bo sklenil aneks k pogodbi o zaposlitvi zaradi začasne premestitve na strokovno-tehnično delovno mesto za določen čas do štirih let, s polnim delovnim časom ter 2 mesečnim poskusnim delom.

Izbrani kandidat bo priprave opravljal v prostorih Ministrstva za zunanje zadeve, Prešernova cesta 25, 1000 Ljubljana, nato pa bo delo opravljal v prostorih Veleposlaništva Republike Slovenije v Zagrebu, Alagovićeva 30, 10000 Zagreb, Republika Hrvaška in v drugih uradnih prostorih, kjer predstavništvo opravlja svoje naloge.

Formalno nepopolne prijave se v skladu s prvim odstavkom 21. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06, 104/10) ne bodo uvrstile v izbirni postopek.

Kandidati vložijo prijavo v pisni obliki, ki jo pošljejo v zaprti ovojnici **z označbo**: »**VARNOSTNIK V v zunanji službi v Veleposlaništvu Republike Slovenije v Zagrebu (šifra 7032)**« na **naslov**: Ministrstvo za zunanje zadeve, Kadrovska služba, Prešernova 25, Ljubljana, ali na **elektronski naslov: kadrovska.mzz@gov.si,** pri čemer veljavnost prijave ni pogojena z elektronskim podpisom, in sicer **v roku 10 dni** po objavi na spletni strani GOV.SI.

Kandidati bodo o izbiri pisno obveščeni.

Dodatne informacije o izvedbi javne objave daje Andreja Košenina, telefon: 01 478 6623, vsak delavnik od 10:00 do 11:00 ure.

V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

**mag. Renata CVELBAR-BEK**

**v. d. GENERALNE SEKRETARKE**